Document ID: 31990R1237

Padomes Regula (EEK) Nr. 1237/90
(1990. gada 25. aprīlis)
par Nolīguma noslēgšanu starp Eiropas Ekonomikas kopienu un Sjeraleones Republiku par zveju pie Sjeraleones
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Spānijas un Portugāles Pievienošanās aktu, un jo īpaši tā 155. panta 2. punkta b) apakšpunktu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Kopiena un Sjeraleones Republika ir apspriedušas un parafējušas Nolīgumu par zveju pie Sjeraleones, ar ko garantē zvejas iespējas Kopienas zvejniekiem ūdeņos, uz kuriem attiecas Sjeraleones suverenitāte vai jurisdikcija;
tā kā saskaņā ar Pievienošanās akta 155. panta 2. punkta b) apakšpunktu Padomei ir jānosaka atbilstošās procedūras, lai, pieņemot lēmumus, katrā atsevišķā gadījumā ņemtu vērā visas Kanāriju salu intereses vai daļu no tām, īpaši, lai noslēgtu zvejas nolīgumus ar trešām valstīm; tā kā šis gadījums prasa noteikt minētās procedūras;
tā kā minētā nolīguma apstiprināšana ir Kopienas interesēs,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Eiropas Ekonomikas kopienas un Sjeraleones Republikas Nolīgumu par zveju pie Sjeraleones.
Nolīguma teksts ir pievienots šai regulai.
2. pants
Lai ņemtu vērā Kanāriju salu intereses, nolīgumu, kas minēts 1. pantā, un tiktāl, ciktāl tas vajadzīgs tā piemērošanai, kopējās zivsaimniecības politikas noteikumus par zvejas resursu saglabāšanu un apsaimniekošanu attiecina arī uz kuģiem, kas brauc ar Spānijas karogu un kas ir pastāvīgi reģistrēti vietējā līmeņa atbilstošās iestādes reģistros (
) Kanāriju salās, saskaņā ar noteikumiem, kuri paredzēti I pielikuma 6. piezīmē Padomes 1988. gada 7. marta Regulā (EEK) Nr. 1135/88 par "noteiktas izcelsmes izstrādājumu" jēdziena definīciju un par administratīvās sadarbības metodēm tirdzniecībā starp Kopienas muitas teritoriju, Seūtu un Meliļu, un Kanāriju salām [3], kurā jaunākie grozījumi izdarīti ar Regulu (EEK) Nr. 3902/89 [4].
3. pants
Ar šo Padomes priekšsēdētājam dod tiesības izraudzīties personas, kas ir pilnvarotas parakstīt Nolīgumu, lai tas kļūtu saistošs Kopienai.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 25. aprīlī

Labels: 18
15
6